Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Francisco Pérez Arregui jaunak aurkezturiko galdera, etxebizitzak alokatzeko Poltsaren programari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Francisco Pérez Arregui jaunak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Honako hauen xehetasuna, udalez udal, 2016, 2017 eta 2018ko ekitaldietan eta orain arte:

• “Alokairu-poltsa” programari atxikitako etxebizitza-eskatzaileen kopurua.

• Udal bakoitzean esleitutako etxebizitzetatik zenbat diren titulartasun pribatukoak, zenbat diren toki entitatearenak eta zenbat, berriz, nortasun juridikokoak.

• Udal bakoitzean esleitutako etxebizitzetatik zenbat dauden alokatuta erosteko aukerarekin.

Iruñean, 2019ko urriaren 16an

Foru parlamentaria: Francisco Pérez Arregui